{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":34,"n_cols":6,"rows_kept":34,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu pravilnika o mjerilima za utvrđivanje posebne razine tjelesne i motoričke sposobnosti osobe koja se prima u vatrogasnu službu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Javna vatrogasna postrojba Plitvička Jezera","PRAVILNIK ","Prijedlog: Povući prijedlog pravilnika i prilagoditi testove prirodi vatrogasnog posla."]
[2,"Hinko Mance","PRAVILNIK ","Pravilnikom treba propisati izuzeća od obveze testiranja npr: profesionalni vatrogasci stariji od 50 godina, pojedina radna mjesta, smanjena radna sposobnost...)"]
[3,"Hinko Mance","PRAVILNIK ","Ovaj Pravilnik ne daje odgovor na pitanje što s rezultatima, osim što vjerojatno ovi koji ne zadovolje neće biti primljeni u vatrogasnu službu, međutim ne daje odgovor što s onima koji su već zaposleni, a ne zadovoljavaju. Pravilnikom treba riješiti da Postrojba svojim internim aktom može stimulirati vatrogasce koji imaju iznadprosječne rezultate, ako i destimulirati one s lošim rezultatima."]
[4,"JOLANDA ANTULOV","PRAVILNIK ","U predmetnom pravilniku ne postoji ništa vatrogasno osim dijela teksta u nazivu. Naime, postoje razni modeli provjere tjelesnih sposobnosti, međutim u odnosu na različite djelatnosti. U ovom savjetovanju izneseno je nekoliko prijedloga jednake naravi, dakle predlaže se model koji proizlazi iz međunarodnih saznanja, istraživanja i iskustava. Naravno, smatram da je uz tjelesne sposobnosti, u ovoj struci od iznimne važnosti i test situacijske prosudbe (iako ni to nije sve).\nTakođer, definiraju se rasponi temperature do max 28°C prilikom provjere, što onemogućava provjeru u ljetnim mjesecima, što i nije najveći problem. Uz navedeno, problem je što nije predviđeno da kandidati u testiranju nose dio službene opreme. Naime, trebala bi biti uobičajena praksa da se pokuša simulirati dodatna težina koju vatrogasac mora nositi prilikom izvršavanja zadataka svog radnog mjesta. \nOno što je važno postići to je prepoznavanje perspektivnih kandidata, odnosno onih koji su dovoljno sposobni za polaganje testa, ali i dovoljno jaki za rad s opremom. Onih koji su učinkoviti pa otud uz tjelesnu spremnost i situacijska prosudba.\nAko se postigne proširivanje raspona perspektivnih kandidata, tada se povećava prilika za odabir optimalnog kandidata koji će pridonijeti ciljevima organizacije. O organizacijskim ciljevima i (ne)međustrukturiranosti komentirati ćemo na drugim prijedlozima pravilnika…."]
[5,"MLADEN ROGINA","PRAVILNIK ","Ocjenjivanje tjelesne sposobnosti vatrogasaca temeljeno je na sasvim neprimjerenim testovima/vježbama za vatrogasnu djelatnost i poslove koje vatrogasci obavljaju. Neprimjeren i totalno zastario je bio dosad primjenjivan pravilnik, a ovim novim se propušta dana prilika za korekcijom na bolje. \n\nU SAD-u su uočili problem ispitivanja tjelesne sposobnosti vatrogasaca te su 1997 g. pristupili izradi testa koji bi utvrdio stanje fizičke spreme. Nazvali su ga CPAT tj. Candidate Physical Ability Test.\nOsnovna namjena bila mu je odrediti, testirati osobe pri samom zapošljavanju u vatrogasnu službu, a naknadno se proširio kao godišnji test tjelesne sposobnosti u nešto izmijenjenim varijantama. Test je osmišljen u suradnji s sveučilištima i pokrenut na temelju analiza poslova vatrogasaca 10 vatrogasnih postrojbi SAD-a i Kanade.\nU samo donošenje CPAT-a bilo je uključeno 1000 profesionalnih vatrogasaca i stroga analiza poslova, pokreta, radnji koje vatrogasci izvode pri svom djelovanju. Prvobitno je donesena lista 31 zadaće, koja je kasnije smanjena na 8 događaja koji se povezano izvode pri testu. Odluka je bila jednoglasna, tj. potvrđeno je da su to zadaće koje su relevantne pri poslu vatrogasaca i dobro mjerilo za odabir novih zaposlenika te kasnije redovnu godišnju provjeru.\nZadaće koje se izvode na testu jesu: penjanje po stepenicama uz nošenje tereta - bez trčanja, ograničen intenzitet; dizanje ljestve rastegače i njeno izvlačenje; vučenje vatrogasne cijevi; prenošenje vatrogasne opreme (uzimajući je iz vozila); nasilan ulazak (razbijanje vrata); pretraživanje (puzanje kroz tunel s preprekama); spašavanje čovjeka (povlačenje lutke); razbijanje stropa (u cilju otvaranja i pregleda širenja požara). Dužina trajanja testa ograničena je na 10 min i 20 sek.\n\nPredlažem da se u svrhu ocjene tjelesne sposobnosti i u RH uvede test sličan CPAT-u, a prilagođen mogućnostima vatrogasnih postrojbi.\n\nVarijacija testa ima više, postrojbe i dobrovoljna vatrogasna društva prilagodila su mu se sukladno opremi koju posjeduju.\nNa linku predlažem pogledati test koji se provodi u Minnesoti ili državi New Jersey s detaljnim uputama:\nhttps://www.youtube.com/watch?v=c2gfALR0Vgs\nhttps://www.youtube.com/watch?v=PqoioB4YYdo&t=43\n2s\n\nSlični testovi provode se u Australiji te ostalim dijelovima svijeta, a za područje Europe preporučam Švedsku studiju iz 2013 g. koja također potvrđuje da se tjelesne i motoričke provjere trebaju usmjeriti na stvarne poslove i radnje koji vatrogasci izvode u svojoj službi. \n\nLinkovi na pune tekstove znanstvenih radova: https://www.diva-portal.org/smash/get/diva2:7191\n14/FULLTEXT01.pdf\nhttps://journals.plos.org/plosone/article?id=10.\n1371/journal.pone.0068047\n\nPrijedlog novog pravilnika smatram potpuno neprimjerenim dobu u kojem živimo i znanstvenim spoznajama koje su otkrivene posljednjih 40-ak godina. \nOvakvim testiranjem događat će se da prvenstvo pri zapošljavanju ostvare individue koje kasnije nisu sposobne ni samostalno se nositi sa vatrogasnom opremom, a kamoli da pruže pomoć unesrećenima što im je u opisu djelatnosti."]
[6,"MARKO TIŠLJAR","PRAVILNIK ","Predlaže se izmjena ove provjere, u provjeru po uzoru na Američki \"Candidate Physical Ability Test\" popularno još nazvan i CPAT.\n\nKod vatrogasaca u Sjedinjenim Američkim Državama, taj test je prepoznat kao najbolji pokazatelj nečije mogućnosti djelovanja na stvarnim za vatrogasce specifičnim događajima.\n\nCPAT se sastoji od osam (8) vježbi/provjera kojima se pristupa na već unaprijed utvrđenom i pripremljenom terenu/poligonu. Vježbe/provjere koje se provode su simulacija stvarnih događaja i zadataka na intervencijama poput:\n- Penjanje po stepenicama (3:20 min - 60 koraka/min brzina s dodatnim operetećenjem od 12 kg)\n- Povlačenja cijevne pruge, \n- Prenošenje opreme (45 metara)\n- Podizanje i razvlačenje ljestve \n- Ulazak u objekt upotrebom sile (čekić 4,5 kg)\n- Pretraživanje i prelazak labirinta duljine 20 metara\n- Spašavanje i izvlačenje unesrećene osobe (75 kg - 10 m)\n- Probijanje i povlačenje stropa (4 puta)\n\nTest se provodi upotrebom prsluka/torbe s utezima koji simuliraju težinu zaštitne opreme i izolacijskog aparata za zaštitu dišnih organa u težini od 23 kg. Jednokratno dodatno opterećenje od 12 kg kod penjanja stepenicama simulira se postavljanjem tlačnih cijevi ili utega preko ramena polaznika testiranja.\n\nTrajanje ovog testa je 10 minuta i 20 sekunda u maksimumu, te se ocjenjuje kao PROŠAO / NIJE PROŠAO\n\nOvo je primjer aktivnosti na CPAT testu, isti se može prilagoditi/proširiti/pojačati prema potrebama, a znatno je relevantniji pokazatelj fizičkog stanja od trbušnjaka ili sklekova.\n\nDanas na testiranjima imamo atletičare koji u 12 minuta pretrče 3300 metara, ali zato u povlačenju pune \"B\" cijevne pruge, već nakon 3 minute završavaju na Internističkom pregledu u KBC"]
[7,"MATIJA MARKEŠIĆ","PRAVILNIK ","Mjerila iz ovog pravilnika za primanje u profesionalnu vatrogasnu službu pri čemu prvenstveno mislim na JVP-e gdje se radi većinom o zapošljavanju mladih i zdravih ljudi su mizerna. Četiri vježbe ukupnog trajanja cca 20min su puno premalo za primanje na radno mjesto \"portira\", a ne za jednog mladog profesionalnog vatrogasca pred kojim je radni vijek u javnoj vatrogasnoj postrojbi, pa isti pravilnik odiše da se radi o nekoj polu djelatnosti ,a s druge strane znamo što sve očekuje profesionalnog vatrogasca za radnog vijeka. \nŠto se pak tiče provjere sposobnosti dobrovoljnih vatrogasaca i već zaposlenih profesionalnih vatrogasaca mislim da je OK! no ponavljam ulazni pragovi su debelo prejednostavni..."]
[8,"JAKOV BOŽIKOVIĆ","PRAVILNIK ","Predlaže se naziv: PRAVILNIK O MJERILIMA ZA UTVRĐIVANJE POSEBNE RAZINE TJELESNE I MOTORIČKE SPOSOBNOSTI VATROGASACA\n\nObrazloženje: ovaj pravilnik se odnosi i na osobe koje se primaju u vatrogasnu službu kao i na već postojeće vatrogasce te smatram prikladnijim naprijed predloženi naziv. U ZOV-u se eksplicitno ne navodi kako se treba zvati pravilnik i ovaj novopredloženi je svakako više u duhu vatrogastva. Po sadašnjem prijedlogu naziva ispada da osoba treba zadovoljiti posebnu razinu tjelesne sposobnosti prilikom prijema, a poslije kako bude....što jednostavno ne stoji."]
[9,"DARIO GAUŠ","PRAVILNIK ,\nČlanak 3.","Odredbe Pravilnika primijeniti i na kandidate za upis u vatrogasnu školu. S obzirom da ne postoji strategija školovanja vatrogasnih kadrova, vrlo je važno već na ovom koraku isključiti one koji nisu dorasli izazovima koji ih očekuju."]
[10,"Hinko Mance","PRAVILNIK ,\nČlanak 4.","Odredbe ovog Pravilnika moraju biti \"preporuka\" za primjenu u DVD-ima, a ne obveza. Ako bude obveza, DVD-a će biti pod još jednim \"presingom\" inspekcijskih službi, koje će rezultirati daljnjim osipanjem dobrovoljnog vatrogastva. Kad Pravilnik zaživi u profesionalnim postrojbama za koju godinu može se širiti obveza i na dobrovoljne vatrogasce"]
[11,"MARKO TIŠLJAR","PRAVILNIK ,\nČlanak 4.","Predlaže se izmjena ovog članka i uklanjanje umanjenja vrijednosti za 30%.\n\nS obzirom na to kako se radi o dobrovoljnim vatrogasnim društvima s profesionalnom jezgrom, odnosno o dobrovoljnim vatrogasnim društvima koja obavljaju profesionalno vatrogasnu djelatnost, podrazumijeva se da su zaposlenici profesionalni vatrogasci, stoga proizlazi kako bi isti trebali udovoljavati punom kriteriju. Jer ako smo iskreni, po čemu se razlikuju malo jači DVD u Dalmaciji u požarnoj sezoni od manje JVP u RH (da nikoga ne uvrijedim).\n\nIsto tako, kod STUPANJA u vatrogasnu službu predlažem da nema umanjivanja vrijednosti ovisno o godinama i spolu. Tako nitko ne dolazi na testiranje s već unaprijed definiranim prednostima. U konačnici, svi oni rade vatrogasni posao neovisno o spolu i/ili godinama starosti. \n\nU svojih 8 godina rada na zapovjednom mjestu i prisustvovanju raznim fizičkim provjerama, vidio sam žene koje su pretrčale više od najspremnijih muškaraca na testiranju, a vidio sam i starijih vatrogasaca koji s 53 godine imaju rezultate za ocjene \"odličan\" u kategoriji od 18 godina."]
[12,"DAVOR JOSIPOVIĆ","PRAVILNIK ,\nČlanak 4.","Članak 4. \n Od 21.912 operativnih vatrogasaca na testiranje će pristupit njih možda 100.Nebitno što se 30% vrijednosti umanjuju, vatrogasci u dobrovoljnim vatrogasnim društvima su isključivo njihovom voljom tako i mogu otići iz društva. Moramo biti sretni da ih uopće imamo i da žele dolaziti na intervencije pogotovo u gradovima. Sa ovim člankom dolazi do toga da ljudi više neće dolaziti u društva niti se učlaniti u društvo ako se to bude provodilo. Mislim da bi se više trebali bazirati na obuku dobrovoljnih vatrogasaca nego na provjeru tjelesne sposobnosti jer tri pametna vatrogasca će napraviti više od jednog bez pameti."]
[13,"DAVOR JOSIPOVIĆ","PRAVILNIK ,\nČlanak 8.","Predlaže se izmjena temperature vremenskih uvjeta.\n\nObrazloženje:\nNa temperaturama ispod 5 stupnjeva dolazi do otežanog disanja zbog same hladnoće zraka, bol u grlu i plućima. Kod nekih osoba nakon trčanja se javlja  jaki kašalj, pogotovo se ne preporuča trčanje na niskim temperaturama osobama koje su netom prebolile COVID 19, prehladu, gripu ili slične bolesti dišnih puteva. Na temperaturama ispod 5 stupnjeva treba se osigurati sportska dvorana u kojoj se može izvest testiranje sa višom temperaturom od 5 stupnjeva."]
[14,"Hinko Mance","PRAVILNIK ,\nČlanak 10.","Ovo je nepotrebno. Hitna medicinska služba dostupna je telefonskim pozivom svugdje 0-24. Također svaki poslodavac je dužan  osigurati nazočnost radnika osposobljenog za pružanje prve pomoći, u radnim prostorijama gdje istodobno radi dvoje do 20 radnika - najmanje jednog radnika, do svakih sljedećih 50 radnika - još po jednog radnika. Također, poslodavac je obvezan osigurati sredstva i opremu za pružanje prve pomoći."]
[15,"Hinko Mance","PRAVILNIK ,\nČlanak 11.","Što je zamjenski test, da li on zamjenjuje neki od ovih testova?\nKod upisa u vatrogasnu školu traži se umijeće plivanja, pa bi onda plivanje trebalo biti obvezan test, a ne zamjenski"]
[16,"JAKOV BOŽIKOVIĆ","PRAVILNIK ,\nČlanak 11.","Ovdje nedostaje trčanje 270 metara s promjenom smjera."]
[17,"Hinko Mance","PRAVILNIK ,\nČlanak 15.","ostvareni status treba biti Z (zadovoljava), N (nezadovoljava)"]
[18,"DARIO GAUŠ","PRAVILNIK ,\nČlanak 16.","Stavak dva: \"Ocjena tjelesne spremnosti je pokazatelj sposobnosti za obavljanje svakodnevnih profesionalnih obveza bez pretjeranog napora te učinkovito funkcioniranje na vatrogasnim intervencijama.\"\nVezano uz testove koje propisuje ovaj pravilnik, na čemu je zasnovana ova tvrdnja? Prečesto u službi vidimo one kojima je trim kabinet važniji od kruha na stolu. Te iste onda vidimo nemoćne kada je potrebno nagnuti 200 litarsku bačvu sa pjenilom. Predobru priliku imamo da dobijemo podzakonske akte po našoj, vatrogasnoj, mjeri. Na žalost i kroz ovaj pravilnik se još jednom iskazuje neshvatljiva potreba da se donese bilo kakav pravilnik, samo da bi se donesao. Pritom je mišljenje vatrogasaca na koje se isti i odnosi apsolutno nevažno. Šteta!\nPrijedlog: Povući prijedlog pravilnika i prilagoditi testove prirodi vatrogasnog posla."]
[19,"Hinko Mance","PRAVILNIK ,\nČlanak 20.","Redovita provjera osobe koja se prima u vatrogasnu službu odnosno koja se zapošljava na radno mjesto profesionalnog vatrogasca provodi se pred povjerenstvom kojeg imenuje vatrogasna postrojba. (brisati ostali tekst)"]
[20,"Hinko Mance","PRAVILNIK ,\nČlanak 21.","Dovoljna je provjera jednom godišnje."]
[21,"Hinko Mance","PRAVILNIK ,\nČlanak 22. ","Brisati ovaj članak. \nOvo je neprovedivo."]
[22,"JAKOV BOŽIKOVIĆ","PRAVILNIK ,\nČlanak 22. ","Predlaže se brisati \"Sektora za program, sigurnost i potporu\".\n\nObrazloženje: ako u RH postoji preko 1700 dobrovoljnih vatrogasnih društava te prilikom primanja novih osoba u vatrogasnu službu dobrovoljno te redovita provjera jednom godišnje (čl. 24.) dovodi do toga da jedan službenik ili mali broj njih iz Sektora za program, sigurnost i potporu jednostavno ne mogu sudjelovati u svim provjerama, a u HVZ-u svakako ima službenika i u drugim sektorima koji, po nalogu glavnog vatrogasnog zapovjednika, to mogu provoditi te predlažem u prijedlogu brisati kako je naprijed navedeno."]
[23,"Hinko Mance","PRAVILNIK ,\nČlanka 23.","Brisati ovaj članak, ovo je neprovedivo."]
[24,"Hinko Mance","PRAVILNIK ,\nČlanak 24.","Brisati ovaj članak jer je ovo neprovedivo.\nDovesti će do novog \"terora\" inspekcijskih službi i do osipanja članstva.\nTestiranje dobrovoljnih vatrogasaca može biti preporuka, a ne obveza."]
[25,"FILIP POFUK","Postupak testiranja motoričkih sposobnosti,\n2. Pregibi trupa","Pravilno izvođenje pregiba trupa:\n- bolje definirati \"pravilno\" izvođenje pregiba trupa odnosno točan izgled \"gornjeg položaja\"\nPrijedlog: Na zapovijed \"početni položaj\" ispitanik ga zauzima te na zapovijed \"kreni\" podiže trup u \"gornji položaj\" i dodiruje laktovima koljena, nakon čega spušta tijelo prema podlozi dok gornjim dijelom leđa ne dotakne podlogu.\n\nDodati u Nije dopušteno:\n- kut između prsiju i prekriženih ruku ne smije biti veći od 45 stupnjeva prilikom dodira koljena"]
[26,"JAKOV BOŽIKOVIĆ","Postupaka testiranja funkcionalnih sposobnosti,\n3.  Zamjenski testovi","Predlaže se dopuna novim stavkom:\nZamjenski testovi se ne provode pri redovitoj provjeri osobe koja se prima u vatrogasnu službu odnosno koja se zapošljava na radno mjesto profesionalnog vatrogasca.\n\nObrazloženje: netko tko se tek zapošljava na radno mjesto profesionalnog vatrogasca svakako treba zadovoljiti prve propisane testove, a zamjenski se mogu provoditi nakon nekog vremena provedenog u službi."]
[27,"FILIP POFUK","Prilog 2. ,\nTABLICE ZA BODOVANJE MOTORIČKIH I FUNKCIONALNIH SPOSOBNOST","Prilog 2. Tablica za bodovanje motoričkih i funkcionalnih sposobnosti - pregibi trupa\nPrijedlog za izmjenu jest korigiranje bodovanja za prve tri dobne skupine s obzirom na to da pri 71/72. ponavljanju (primjer za muški rod) prve tri dobne skupine dobivaju približno (razlika 1 bod) jednak broj bodova, a nakon toga \"mlađe\" dobne skupine dobivaju više bodova za manje ponavljanja.\nTablicu bodovanja što više uskladiti sa godinama starosti ispitanika (mlađe dobne skupine moraju odraditi više broja ponavljanja kako bi ostvarili jednak broj bodova kao i druge dobne skupine)."]
[28,"FILIP POFUK","Prilog 2. ,\nTABLICE ZA BODOVANJE MOTORIČKIH I FUNKCIONALNIH SPOSOBNOST","Prilog 2. Tablica za bodovanje motoričkih i funkcionalnih sposobnosti - sklekovi na tlu\nDobna skupina 32-36 Ž - maksimalni broj bodova je 99 - promijeniti u 100"]
[29,"FILIP POFUK","Prilog 2. ,\nTABLICE ZA BODOVANJE MOTORIČKIH I FUNKCIONALNIH SPOSOBNOST","Prilog 2. Tablica za bodovanje motoričkih i funkcionalnih sposobnosti - sklekovi na tlu\nPrijedlog za izmjenu jest korigiranje bodovanja za prvih pet dobnih skupina s obzirom na to da pri 53. ponavljanju (primjer za muški rod) prve tri dobne skupine dobivaju jednak broj bodova, a nakon toga \"mlađe\" dobne skupine dobivaju više bodova za manje ponavljanja.\nKako bi ispitanik dobio maksimalni broj bodova (100) prema ovoj tablici muški ispitanik starosti 41 godine mora napraviti 72 ponavljanja dok osoba starosti od 18 godina mora napraviti 71 ponavljanje. \nTablicu bodovanja što više uskladiti sa godinama starosti ispitanika (mlađe dobne skupine moraju odraditi više broja ponavljanja kako bi ostvarili jednak broj bodova kao i druge dobne skupine)."]
[30,"JAKOV BOŽIKOVIĆ","Prilog 2. ,\nZamjenski testovi","U disciplinama upisati mjerne jedinice vremena koje se odnose za plivanje i hodanje (min:sec) jer se to ne navodi u tablici, pa se samo može nagađati što predstavljaju iznosi ispod godina starosti."]
[31,"JAKOV BOŽIKOVIĆ","Prilog 3. ,\nNačin unosa podataka","Predlaže se u RADNI LIST PROVJERE TJELESNE SPREMNOSTI  iza kolone 3 (prezime) dodati dvije nove kolone: spol i godina (ili godine starosti) koje će olakšati upisivanje rezultata i dodjeljivanje pripadajućih bodova prema spolu i dobnoj granici ispitanika.\nTakođer na kraju dodati kolone: ukupni broj bodova i ocjena."]